దేశాన్ని అవినీతిరహితం చేద్దాంక్విట్ ఇండియా స్ఫూర్తితో కదులుదాందేశ ప్రజలకు ప్రధాని మోదీ పిలుపున్యూఢిల్లీ, ఆగస్టు 9: అవినీతి, కులతత్వం, మతోన్మాదం నుంచి దేశానికి విముక్తి కలిగించి 2022 నాటికి నవభారతాన్ని ఆవిష్కరించేందుకు ప్రతి ఒక్కరూ ప్రతినబూనాలని ప్రధాన మంత్రి నరేంద్ర మోదీ దేశ ప్రజలకు పిలుపునిచ్చారు. క్విట్ ఇండియా ఉద్యమం 75 వార్షికోత్సవాన్ని పురస్కరించుకొని బుధవారం లోక్సభలో ఆయన మాట్లాడారు. ‘1942లో వలసవాదం నుంచి దేశానికి విముక్తి కోసం ఉద్యమించాం. 75 ఏళ్ల తర్వాత దేశానికి మరోసారి విముక్తి కల్పించాల్సిన అవసరం ఏర్పడింది. అయితే ఈసారి విముక్తి కల్పించాల్సింది వలసవాదం నుంచి కాదు. పేదరికం, ఉగ్రవాదం, అవినీతి, నిరక్షరాస్యత, కులతత్వం, మతోన్మాదం నుంచి దేశానికి విముక్తి కల్పించాలి.’ అని ప్రధాని పేర్కొన్నారు. క్విట్ ఇండియా ఉద్యమం నుంచి స్ఫూర్తి పొందాలని సూచించారు. 2022 నాటికి దేశానికి స్వాతంత్య్రం సిద్ధించి 75 ఏళ్లు పూర్తవుతాయని అప్పటికి అన్ని రకాల రుగ్మతల నుంచి దేశానికి విముక్తి కల్పించడమే ప్రతి ఒక్కరి లక్ష్యం కావాలన్నారు. ఎంపీలందరూ విభేదాలను పక్కనపెట్టి, పార్టీలకతీతంగా నవభారత నిర్మాణంలో భాగస్వాములు కావాలని మోదీ పిలుపునిచ్చారు. జీఎస్టీ చట్టాన్ని అమలు చేయడంలో పార్టీలు, రాష్ట్ర ప్రభుత్వాలు అందించిన మద్దతు మరువలేనిదని, దేశం ఎదుర్కొంటున్న సమస్యలను పరిష్కరించేందుకూ అదే స్ఫూర్తిని ప్రదర్శించాలని ప్రధాని పిలుపునిచ్చారు. సుమారు అరగంటపాటు సాగిన ప్రసంగంలో సుభాష్ చంద్రబోస్, లాల్ బహుదూర్ శాస్త్రి, జైప్రకాశ్ నారాయణ్ వంటి స్వాతంత్య్ర సమరయోధులను స్మరించుకున్నారు. ‘ప్రజాస్వామ్య విలువలను పరిరక్షిస్తూ.. ప్రజల నడుమ ఐకమత్యాన్ని పెంచుతూ.. అవినీతి రహిత దేశాన్ని నిర్మిద్దాం’ అంటూ పార్లమెంటు ఉభయసభలు ఏకగ్రీవంగా తీర్మానించాయి. ఈ సందర్భంగా లోక్సభ స్పీకర్ సుమిత్రా మహాజన్ మాట్లాడుతూ.. దేశాన్ని ఏకతాటిపైకి తీసుకొచ్చేందుకు ప్రతి ఒక్కరూ కృషి చేయాల్సిన సమయం ఆసన్నమైందని అన్నారు. చర్చ సందర్భంగా.. విపక్షాలు అధికారపక్షంపై విమర్శలు గుప్పించాయి. కాగా, హర్యానాలో బీజేపీ నేత తనయుడు అంశంపైన, రెండు రకాల నోట్లను ముద్రించడంపైనా చర్చకు విపక్షాలు పట్టుబట్టడంతో రాజ్యసభలో వాగ్వాదం చోటుచేసుకుంది. దీంతో సభ రెండుసార్లు వాయిదా పడింది.
deshaanni avineetirahitam cheddankwit india sphuurtithoo kaduludandesa prajalaku pradhaani modii pilupunyuudillii, aagastu 9: avineeti, kulatatvam, matonmadam nunchi deshaniki vimukti kaliginchi 2022 naatiki navabhaarataanni aavishkarinchenduku prati okkaruu pratinabuunaalani pradhaana mantri narendra modii desha prajalaku pilupunicchaaru. kwit india udyamam 75 vaarshikotsavaanni puraskarinchukoni budhavaaram loksabhalo aayana matladaru. ‘1942loo valasavaadam nunchi deshaniki vimukti kosam udyaminchaam. 75 ella tarvaata deshaniki marosari vimukti kalpinchaalsina avasaram erpadindi. ayithe eesaari vimukti kalpinchaalsindi valasavaadam nunchi kaadu. pedarikam, ugravaadam, avineeti, niraksharaasyata, kulatatvam, matonmadam nunchi deshaniki vimukti kalpinchaali.’ ani pradhaani perkonnaru. kwit india udyamam nunchi sphurthy pondaalani suuchimchaaru. 2022 naatiki deshaniki swaatantyram siddhinchi 75 ellu puurtavutaayani appatiki anni rakala rugmatala nunchi deshaniki vimukti kalpinchadame prati okkari lakshyam kavalannaru. empeelandaruu vibhedaalanu pakkanapetti, paartiilakatiitamgaa navabhaarata nirmaanamlo bhaagaswaamulu kaavaalani modii pilupunicchaaru. gst chattaanni amalu cheyadamlo paarteelu, rashtra prabhutvaalu andinchina maddatu maruvalenidani, desham edurkontunna samasyalanu parishkarinchendukuu adhe sphuurtini pradarsinchaalani pradhaani pilupunicchaaru. sumaru aragantapaatu saagina prasangamlo subhash chandrabos, lal bahudur saastri, jaiprakash narayan vanti swaatantyra samarayodhulanu smarinchukunnaaru. ‘prajaaswaamya viluvalanu parirakshistuu.. prajala naduma aikamatyaanni penchutuu.. avineeti rahita deshaanni nirmiddam’ antuu paarlamentu ubhayasabhalu ekagreevangaa teermaaninchaayi. ee sandarbhamgaa loksabha speaker sumitra mahajan maatlaadutuu.. deshaanni ekataatipaiki teesukochenduku prati okkaruu krushi cheyalsina samayam aasannamaindani annaru. charcha sandarbhamgaa.. vipakshaalu adhikaarapakshampai vimarsalu guppinchaayi. kaga, haryanalo bgfa netha tanayudu amsampaina, rendu rakala notlanu mudrinchadampainaa charchaku vipakshaalu pattubattadamtho rajyasabhalo vaagwaadam chotuchesukundi. deentho sabha rendusaarlu vaayidaa padindi.